钦定古今图书集成/明伦汇编/官常典/第295卷 > 阿喜
## 钦定古今图书集成/明伦汇编/官常典/第295卷 > 阿喜

按《金史》本传：“阿喜，宗室子，好学问，袭父北京路筈柏
山猛安。听讼明决，人信而爱之。察廉能，除彰国军节
度副使，改上京留守判官。提刑司奏彰国军治状，迁
同知速频路节度使，改归德军，历海、邳二州刺史，皆
兼总押军马。宋统领刘文谦以兵犯宿迁，阿喜迎击
破之，复破戚春、夏兴国舟兵万馀人，斩夏兴国于阵。”
迁镇国上将军，再赐银币。为“元帅左监军。”纥《石烈执
中》前锋。渡淮，破宝应、天长二县。师还，迁同知归德府
事，改泗州防御使。丁母忧，起复。大安二年，改华州防
御使，迁镇南军节度使。贞祐二年，改知大名府，充马
军都提控，历横海、安化军节度使，充宣差山东路左
翼都提控。寻知济南府事，徙沁南军节度使，迁河南
统军使兼昌武军节度使，卒。